ስድራኹም ንምድሓን፡ ኩሉ ጎደናታት፣ ኩሉ ዓድታት ህንዲ ካብ ምንቅስቓስ ዝተገደበ ክኸውን ገይርና ኣለና" ኢሉ። ኣብዘን 21 መዓልታት እዚ ክንቆጻጸሮ እንተዘይክኢልና ግን፡ "ሃገርና ን21 ዓመታት ንድሕሪት ክትጉተት'ያ" ክብል ኣጠንቂቑ። ቀዳማይ ሚኒስትር ሞዲ ኣብ መግለጺኡ፥ እዚ ን21 መዓልታት ዝጸንሕ ናይ ምውሻብ መምርሒ፡ "ዝርግሐ ኮሮናቫይረስ ንምግታእ ኣዝዩ ኣገዳሲ'ዩ" ዓበይቲ ሃገራት ከይተረፋ እዚ ቫይረስ ኣብ ምቁጽጻር ከም ዝተፈተና ብምግላጽ፡ ኩሉ እዚ ኩነታት ዘሻቕል ምዃኑ ክርዳእ ይግባእ እዚ ብቕልጡፍ ዝዝርጋሕ ዘሎ ለበዳ ኮሮናቫይረስ እንከላኸለሉ ቀንዲ መገዲ "ማሕበራዊ ርሕቀት ምሕላው'ዩ" ኣገልግሎት ጥዕና እታ ሃገር ንምምሕያሽ 2 ቢልዮን ዶላር ዝጽጋዕ ገንዘብ ሓገዝ ክግበር'ዩ ሰባት "ዘይተጨበጠ ዘረባ" ከየጋፍሑ ክጥንቀቑን ዝወጽኡ መምርሒታት ክትግብሩን ኣተሓሳሲቡ። ብርክት ዝበላ ዞባታት ህንዲ ኣቐዲመም ብተበግሶአን ጉዕዞ ብምእጋድ ኣገደስቲ ዘይኮኑ ኣገልግሎታት ብምዕጻው ክከላኸላ ጸኒሐን እየን። ህንዲ ዓለምለኻውን ኣብ ውሽጢ ሃገር ዝግበሩ በረራታትን ኣጊዳ'ያ። ባቡር እታ ሃገር'ውን ዝህቦ ኣገልግሎት ደው ኣቢሉ ይርከብ። ተዛማዲ ትሕዝቶ ኮሮናቫይረስ፡ ማሕበራዊ ምፍንታትን ርእስኻ ምግላልን እንታይ እዩ?
